|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 24-02-2022 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ | | |  |  |
| --------------------------- | | |  |  |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | ΠροςΤον κ. Πρόεδρο Δημοτικού Συμβουλίου Μοσχάτου- Ταύρου |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 2109416154 |  |
| Πληροφορίες | : |  |  |

ΘΕΜΑ …… : «Λήψη απόφασης επί της υπ΄αριθ. 843/17-1-2022 ένστασης των κ.κ. Κ… Α…, Μ…. Α…, Ε…. Α…., Γ…. Κ…, Μ… Κ…. και Α…. Μ…. που υπεβλήθη κατά της 158/2021 απόφασης του Δημοτικού Συμβουλίου».

Σας υποβάλλουμε την υπ΄ αριθ. 843/17-1-2022 εμπρόθεσμη ένσταση των κ.κ. Κ… Α…., Μ… Α…., Ε… Α…., Γ… Κ…., Μ…. Κ…. και Α…. Μ….., που υπεβλήθη κατά της 158/2021 απόφασης του Δημοτικού Συμβουλίου η οποία αφορά «Τροποποίηση του εγκεκριμένου ρυμοτομικού σχεδίου μεταξύ των ΟΤ 201-196-195-194-202 της Δ.Κ. Μοσχάτου του Δήμου Μοσχάτου- Ταύρου» και σας γνωρίζουμε τα εξής :

Οι ενιστάμενοι αιτούνται την εφαρμογή της υπ. αριθ. 18/2019 απόφασης του Δ.Σ. σύμφωνα με την οποία για την όμορη με τη δική τους ιδιοκτησία αποφασίσθηκε «*εξέταση της περίπτωσης της απευθείας αγοράς, κατ΄άρθρο 186 ΚΔΚ, του παραπάνω ακινήτου στο πλαίσιο αναβάθμισης της περιοχής, σε τιμή συμφέρουσα για το Δήμο, σύμφωνα και με την πρόταση των συνιδιοκτητριών, εφόσον προσκομιστούν από αυτές τα απαιτούμενα στοιχεία και σχετική πράξη αναγνώρισης ορίων του ακινήτου αυτού»* καθώς επίσης και την αποδοχή της πρότασής τους που αφορά στον χαρακτηρισμό της όμορης αυτής ιδιοκτησίας ως Κ.Χ.- Χώρο Στάθμευσης και τον χαρακτηρισμό τμήματος της ιδιοκτησίας τους από την εισφορά τους σε πεζόδρομο.

Αναφερόμενοι στους ισχυρισμούς της ένστασης, κατά την άποψη της υπηρεσίας επισημαίνουμε τα εξής:

1. Η ιδιοκτησία των κ.κ. Γ….- Ν….., για την οποία είχε ληφθεί η υπ. αριθ. 18/11-02-2019 απόφαση, είναι όμορη της ιδιοκτησίας έκτασης 1130,00τ.μ. των ενιστάμενων (ανήκει στον ευρύ κοινόχρηστο χώρο μεταξύ των Ο.Τ. 201,196,195,194 και 202), για την οποία (ιδιοκτησία των ενισταμένων) είχε εκδοθεί η υπ. αριθ. Α6978/2017 απόφαση του Διοικητικού Πρωτοδικείου Πειραιά περί άρσης απαλλοτρίωσης. Μετά τη λήψη της παραπάνω απόφασης του Δ.Σ. κατατέθηκε η υπ. αριθ. 22121/20-11-2019 αίτηση των ενιστάμενων για την τροποποίηση του ρυμοτομικού σχεδίου. Η έκταση της ιδιοκτησία των κ.κ. Γ…- Ν…., για την οποία είχε εκδοθεί η 1054/2000 απόφαση του ΣτΕ για άμεση άρση δέσμευσης της ιδιοκτησίας τους με την υποβολή πρότασης για την τροποποίηση του ρυμοτομικού σχεδίου ή στη συντέλεση της απαλλοτρίωσης και την άμεση αποζημίωσή τους με τη νόμιμη διαδικασία ή στην απευθείας εξαγορά κατ’ άρθρα 186 και 191 ΚΔΚ., είναι 190,91τ.μ., ιδιοκτησία μη άρτια και μη οικοδομήσιμη και πολύ μικρή ώστε από μόνη της να καλύψει τις ανάγκες της περιοχής σε κοινόχρηστο χώρο. Με το παραπάνω σκεπτικό λήφθηκε και η απόφαση του Δ.Σ. 108/20-10-2021 με την οποία αποφασίστηκε να αποσυρθεί η βούληση του Δήμου για την αγορά του ακινήτου.
2. Η πρόταση των ενιστάμενων είναι η όμορη ιδιοκτησία των κ.κ. Γ…- Ν….. να μετατραπεί σε χώρο στάθμευσης βαρέων οχημάτων κάτι το οποίο ξεφεύγει από τον σκοπό της αρχικής δέσμευσης των ιδιοκτησιών καθώς δεν θα έχει την έννοια του Κ.Χ. ως Χώρο Πρασίνου, αλλά την εκμετάλλευση του χώρου για την στάθμευση των ιδιωτικών βαρέων οχημάτων γεγονός που θα επιβαρύνει επιπλέον την περιοχή.
3. Με την πρότασή τους στο νότιο τμήμα του νέου Ο.Τ. το πλάτος της οδού Α…….. είναι 10μ., όπως και στην πρόταση της Τ.Υ.. καθώς ο Κ.Χ. που προτείνεται από τους ενιστάμενους δεν αποτελεί διαπλάτυνση της οδού Α…… αλλά δημιουργία χώρου στάθμευσης.
4. Ο χώρος που προτείνουν να δοθεί από την ιδιοκτησία τους ως μέρος της εισφοράς τους για την δημιουργία πεζόδρομου μεταξύ των ιδιοκτησιών και έχοντας υπόψη ότι:

* Πεζόδρομος ορίζεται η οδός η οποία χρησιμοποιείται αποκλειστικά από πεζούς   
  και για είσοδο – έξοδο οχημάτων προς και από ιδιωτικούς χώρους στάθμευσης   
  παρόδιων ιδιοκτησιών ως και για οχήματα εφοδιασμού και έκτακτης ανάγκης   
  (Νόμος 2696/1999 «Κύρωση του Κώδικα Οδικής Κυκλοφορίας» ΦΕΚ   
  57/Α/23.03.1999, Άρθρο 2 παρ.2).
* Στους πεζοδρόμους και μέχρι κλίσεως 20%, προβλέπεται ελεύθερη   
  ζώνη με ελάχιστο πλάτος 3,50 m για την προσπέλαση και εξυπηρέτηση   
  οχημάτων εκτάκτου ανάγκης όπως πυροσβεστικά, ασθενοφόρα, οχήματα   
  μεταφοράς ατόμων με αναπηρία κ.λπ. που παραμένει ακάλυπτη καθ’ ύψος σε όλο   
  το μήκος και το πλάτος της (Απόφαση Υπ. ΠΕ.Κ.Α. 52907/28.12.2009 «Ειδικές   
  ρυθμίσεις για την εξυπηρέτηση ατόμων με αναπηρία σε κοινόχρηστους χώρους   
  των οικισμών που προορίζονται για την κυκλοφορία πεζών», ΦΕΚ   
  2621/Β/31.12.2009).

η δημιουργία πεζόδρομου μεταξύ δυο ιδιοκτησιών, οι οποίες και οι δυο έχουν πρόσωπο σε τρεις οδούς, μετά τον καθορισμό των οικοδομικών και ρυμοτομικών γραμμών, αντιβαίνει στους όρους καθορισμού χώρου ως πεζόδρομου, καθώς δεν υπάρχει ανάγκη για πρόσβαση μέσω αυτού, σε κάποια ιδιοκτησία. Επιπλέον το προτεινόμενο πλάτος του πεζόδρομου 2,30μ δεν καλύπτει το ελάχιστο πλάτος των 3,50μ για την προσπέλαση και εξυπηρέτηση οχημάτων εκτάκτου ανάγκης.

Κατόπιν των ανωτέρω εισηγούμαστε την απόρριψη της ένστασης και παρακαλούμε για τη λήψη της σχετικής απόφασης.

|  |  |  |  |
| --- | --- | --- | --- |
| Ο Εντεταλμένος Σύμβουλος  Τ.Υ.ΔΜ-Τ & Δόμησης  ΣΑΒΒΑΣ ΙΩΑΝΝΗΣ |  | |  | | --- | | Η Διευθύντρια  Τεχνικών Υπηρεσιών & Δόμησης  ΤΣΙΩΛΗ ΑΜΑΛΙΑ  ΠΟΛΙΤΙΚΟΣ ΜΗΧΑΝΙΚΟΣ ΤΕ | |

Συνημμένα:

1. Την υπ. αριθμ. 843/17-01-2022 ένσταση