|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 23 - 02 - 2022 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : ΔΥ |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς ΠΡΟΕΔΡΟ ΔΗΜΟΤΙΚΟΥ ΣΥΜΒΟΥΛΙΟΥ ΕΝΤΑΥΘΑ |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Λήψη απόφασης επί αιτήματος για την σύμφωνη γνώμη του Δήμου, για την τεχνική συνδρομή της Διεύθυνσης Κτηριακών Υποδομών του Υπουργείου Υποδομών και Μεταφορών, στην εφαρμογή του σχεδίου πόλεως στο Ο.Τ. 59Α της Δημοτικής Κοινότητας Ταύρου του Δήμου Μοσχάτου-Ταύρου.

ΣΧΕΤ.:Η απευθυνόμενη προς το Δήμο Μοσχάτου–Ταύρου με αριθ. 1953/30-12-2021 (με αριθ. πρωτ. Δήμου : 20837/15-12-2021) αίτηση της Διεύθυνσης Κτηριακών Υποδομών του Υπουργείου Μεταφορών & Υποδομών

Με το παραπάνω σχετικό έγγραφο η Διεύθυνση Κτηριακών Υποδομών, μας γνωστοποιεί ότι σε περίπτωση που ο Δήμος δεν έχει προβεί σε ενέργειες για την εφαρμογή του σχεδίου πόλεως στο Ο.Τ. 59Α της Δ.Κ. Ταύρου του Δήμου Μοσχάτου- Ταύρου, να αποδεχτούμε την τεχνική συνδρομή τους για την υλοποίηση αυτού, προκειμένου στα πλαίσια του έργου « Ανέγερση Κτιριακών Εγκαταστάσεων για την στέγαση των υπηρεσιών της Γενικής Γραμματείας Υποδομών του Υπουργείου Υποδομών και Μεταφορών και διαμόρφωση περιβάλλοντος χώρου μέσω ΣΔΙΤ», που πρόκειται να υλοποιηθεί στο εν λόγω Ο.Τ., να διανοιχθούν οι προβλεπόμενοι από το εγκεκριμένο ρυμοτομικό σχέδιο κοινόχρηστοι χώροι, ώστε να είναι δυνατή η ανάπλαση του περιβάλλοντος χώρου.

Κατόπιν τούτου, σας γνωρίζουμε ότι:

* Με το από 24-05-2013 Π.Δ. (ΦΕΚ 221/Α.Α.Π/14-06-2013) έγινε η επέκταση και η τροποποίηση του εγκεκριμένου ρυμοτομικού σχεδίου της Δ.Κ. Ταύρου του Δήμου Μοσχάτου- Ταύρου και έγινε ο καθορισμός χρήσεων. όρων και περιορισμών δόμησης στο Ο.Τ. 59Α.
* Μέχρι και σήμερα δεν έχει γίνει η σύνταξη της Πράξης Εφαρμογής ώστε να υλοποιηθεί η διάνοιξη των δρόμων και η διαμόρφωση των Κοινοχρήστων Χώρων, διαδικασίες απαραίτητες για την έκδοση οικοδομικών αδειών επί των ιδιοκτησιών που βρίσκονται στην περιοχή αυτή.
* Με το παραπάνω σχετικό η Διεύθυνση Κτηριακών Υποδομών μας γνωστοποιεί ότι στα πλαίσια έκδοσης οικοδομής άδεις για την ανέγερση κτιριακού συγκροτήματος για την στέγαση της Γενικής Γραμματείας Υποδομών του Υπουργείου Υποδομών και Μεταφορών, ζητά να προσφέρει στις υπηρεσίες του Δήμου τεχνική συνδρομή για την υλοποίηση του σχεδίου πόλης, ώστε να είναι δυνατή η υλοποίηση του έργου της.

Έχοντας υπόψη τα παραπάνω και δεδομένου ότι με την διαδικασία αυτή θα ολοκληρωθεί μια εκκρεμούσα διοικητική πράξη που θα οδηγήσει στην αναβάθμιση του Δήμου,

**εισηγούμαστε**

να γίνει δεκτή η πρόταση για την τεχνική συνδρομή της Διεύθυνσης Κτηριακών Υποδομών του Υπουργείου Υποδομών και Μεταφορών για την επίσπευση των διαδικασιών υλοποίησης του εγκεκριμένου ρυμοτομικού σχεδίου στο Ο.Τ. 59Α ώστε στα πλαίσια του έργου «Ανέγερση Κτιριακών Εγκαταστάσεων για την στέγαση των υπηρεσιών της Γενικής Γραμματείας Υποδομών του Υπουργείου Υποδομών και Μεταφορών και διαμόρφωση περιβάλλοντος χώρου μέσω ΣΔΙΤ», να είναι δυνατή η ανάπλαση του περιβάλλοντος χώρου και παρακαλούμε για τη λήψη απόφασης σχετικά με τη σύμφωνη γνώμη του Δήμου επί της ανωτέρω πρότασης.

|  |  |  |
| --- | --- | --- |
| Ο Εντεταλμένος Σύμβουλος  Τ.Υ.ΔΜ-Τ & Δόμησης  ΣΑΒΒΑΣ ΙΩΑΝΝΗΣ |  | Η Διευθύντρια  Τ.Υ.ΔΜ-Τ & Δόμησης  ΤΣΙΩΛΗ ΑΜΑΛΙΑ  ΠΟΛΙΤΙΚΟΣ ΜΗΧΑΝΙΚΟΣ ΤΕ |